ועדת העלייה, הקליטה והתפוצות, כנסת 16, פרוטוקול מספר 187, 2004-12-27 13:00

קולט אביטל: אנחנו מתנצלים שהדברים התארכו היום.

קולט אביטל: לצערנו, זו ישיבה רביעית, חמישית או שישית שאנחנו מקדישים לנושא הזה.

קולט אביטל: אתה לא היית כאן שהשרה דיברה על כך והעלנו את זה בפניה, שנכון, בשנים קודמות התכנית היה מאוד קטן לשיפוצים.

קולט אביטל: השנה, יוקדשו לזה 38 מיליון שקל, לגבי אותם בתים שבהם כן ניתן להגיע לפתרונות.

קולט אביטל: היא גם ביקשה להודיע לה על אותם בתים שלגביהם לא ניתן למצוא פתרונות, כדי שהנושא יטופל בנפרד.

קולט אביטל: בזה אני רואה לפחות התחלה של התרככות או הבנה, שלא הכל ניתן לשפץ טלאי על טלאי.

קולט אביטל: אני רוצה לבקש ממך לקחת פיקוד על הישיבה הזאת, כדי שנראה לאן אנחנו מתקדמים.

קולט אביטל: כיוון ששר השיכון הבא יהיה חבר מפלגתי, אני רוצה לקוות שנמצא אצלו אוזן קשבת ואם לא, נצטרך ללכת יחד לבג"ץ.

רומן ברונפמן: תודה, גברתי היושבת ראש.

רומן ברונפמן: אני חושב שכולנו מבינים שאנחנו בבית פוליטי.

רומן ברונפמן: הפגישה הזאת נקבעה עוד שהממשלה היתה יציבה ולא ידענו שיהיה שינוי דרסטי כל כך בתיקים.

רומן ברונפמן: שרת הקליטה והבינוי והשיכון בסופו של דבר תועבר למשרד אחר וימנו תחתיה שרים אחרים.

קולט אביטל: השרים משתנים, מתחלפים והפקידות לעולם נשארת.

רומן ברונפמן: יש בזה אלמנט של יציבות מסוימת.

רומן ברונפמן: תארי לעצמך שעם השרים היה כל המשרד משתנה.

רומן ברונפמן: אפשר לשאוף לזה אבל זה לא מציאותי.

רומן ברונפמן: יש חשיבות לשר, כמה חשיבות חברתית תהיה לו וכמה הוא יהיה מוכן להשפיע על המערכת, שמטבע הדברים מתגוננת בפני השינויים.

רומן ברונפמן: את זה אנחנו מבינים ומכירים.

רומן ברונפמן: גברתי היושבת ראש, אנחנו רצינו לדבר היום על שלושה נושאים: הנושא הראשון זה הדיור - -

קולט אביטל: אנחנו לא נספיק לדבר על שלושה נושאים גדולים.

רומן ברונפמן: אנחנו נדבר על מה שהתכוונו לדבר היום בנוכחותה של השרה, על הנושא של הדיור הסוציאלי.

קולט אביטל: דיברנו.

רומן ברונפמן: ברפרוף, אם אני מבין נכון.

קולט אביטל: לא כל כך ברפרוף, הוצעו כמה פתרונות מעניינים.

רומן ברונפמן: רצינו לדבר על שינוי בריבית מסובסדת או על חלק מסובסד של המשכנתא.

קולט אביטל: דיברנו, אבל הפתרונות עדין לא קיימים.

רומן ברונפמן: בסדר, על זה נצטרך לדבר עם השרים החדשים בנפרד, ללא כל ספק.

רומן ברונפמן: רצינו לדבר על הבניה הקלה, הטסט קייס של תכנון לא מוצלח וביצוע עוד פחות מוצלח של תחום הדיור במדינת ישראל.

מרינה סולודקין: זה מבחן לשר החדש.

רומן ברונפמן: השר החדש מצהיר שהוא שר חברתי, אז אני מקווה שאכן הדברים יהיו כך.

רומן ברונפמן: בנושא הדיור הסוציאלי אני אציע בסופו של דבר, שאנחנו נגיש הצעת חוק משותפת לי ולחברי הוועדה בנושא הדיור הסוציאלי ונתחיל ליזום אותו, כי ההערכה שלי היא שזה ישפיע לטובה בענף הבניה, שנמצא היום בשיא השפל.

רומן ברונפמן: בנושא המשכנתאות, נדבר עם ועדת הכספים וגם עם שר האוצר.

רומן ברונפמן: עכשיו אני מגיע לנושא שלשמו הזמנו א החברים מהדרום ומהצפון.

רומן ברונפמן: נדבר על הנושא של הבניה הקלה.

רומן ברונפמן: אני פגשתי את גברת לבני בצאתה מהוועדה והיא אמרה לי במשפט אחד, שהיא סיכמה את הנושא של הבניה הקלה בכך שהיה עד כה 5 מיליון שקל שנתי למשרד השיכון ועכשיו יש 37.5 מיליון בסך הכל…

שרה צימרמן: היא העבירה במיוחד 37.5 מיליון - -

קולט אביטל: כולל.

רומן ברונפמן: בזה היא רואה הישג גדול.

רומן ברונפמן: השאלה למה הכסף יועד?

רומן ברונפמן: אם הכסף יועד ברוחב לשיפוצים קוסמטיים בכל בית נניח פר 15 או 20 אלף שקל, וזה יהיה מריחה – אני אומר מראש שאנחנו למודי ויכוחים.

רומן ברונפמן: או שמשרד השיכון יחליט לעשות שיפוץ, כפי שהוא עשה בגליל.

רומן ברונפמן: כפי שלמדתי מאותם ארגזים, עוד לא את כולם פתחתי אבל לפחות תיק אחד פתחתי וראיתי, שיש בתים ששופצו על אמת.

קולט אביטל: נדמה לי שהאדון דיבר על בין 100 ל-300 אלף שקל.

רומן ברונפמן: יש בתים ששופצו באותם מספרים אבל במטבע יותר קשה.

רומן ברונפמן: יש בתים ששופצו בעלות של 100 אלף דולר.

רומן ברונפמן: עם החומר הזה נלך לבג"ץ ונזכה בגדול.

רומן ברונפמן: 100 אלף דולר לבית.

קולט אביטל: אפשר לבנות עם זה בית חדש בגליל.

רומן ברונפמן: אפשר לקנות קרקע ולבנות עליה בית בבניה קונבנציונאלית ולא בניה קלה.

רומן ברונפמן: לכן, אני רוצה למקד את השיחה של היום, גברת צימרמן.

רומן ברונפמן: אני יודע, שהיה גם סיור של השרה.

רומן ברונפמן: אבל לפני כן, ניתן למשרד השיכון להציג את הדברים ואחר כך נחזור אליכם.

רומן ברונפמן: היה מתוכנן סיור, הוא יצא לפועל?

שרה צימרמן: הוא לא יצא לפועל.

רומן ברונפמן: את זוכרת איפה הפסקנו את הפגישה הקודמת.

רומן ברונפמן: בסופו של דבר, איך אתם רואים את תכנית הפעולה?

רומן ברונפמן: האם תלכו לסקר כפי שאנחנו מבקשים או שתמשיכו לזרות כספים?

רומן ברונפמן: בבקשה.

רומן ברונפמן: אם יש לך תשובה אשמח לשמוע.

שרה צימרמן: אני אדבר בקצרה והבאתי עזר כנגדי, כי אני קצת התעייפתי כי אני אומרת את הדברים הרבה זמן ואני חושבת שמה שעשינו, גם בשנים שלא היתה מעורבות של עליה וקליטה ולא של שום דבר, הבנו את הבעיה ורצינו לפתור אותה והתחלנו בדברים האלה והתקציבים - -

רומן ברונפמן: אני מסכים אתך.

רומן ברונפמן: עשיתם צעד גדול שנקרא לקיחת אחריות.

רומן ברונפמן: השאלה לאן הלכתם עם לקיחת האחריות הזאת.

שרה צימרמן: אנחנו מתקנים את הדירות.

שרה צימרמן: המילה שיפוץ לא מתאימה, כי יש הרגשה שזו מריחה.

שרה צימרמן: אנחנו מתקנים את הדירות בהתאם לבעייתיות שלהם.

שרה צימרמן: אז יש פרוייקטים שהבעיות הרבה יותר פשוטות, וזה רק תיקונים, אם כי תיקונים שעולים הרבה כסף.

שרה צימרמן: אם צריך להחליף את כל האינסטלציה, זה הרבה כסף.

שרה צימרמן: יש מספר פרוייקטים קטן, שדווקא חלק מהם נשאר מכיוון שהם יותר יקרים, נשאר בטור לשלב המאוחר יותר.

שרה צימרמן: אנחנו מתכוונים לתקן את הבתים כך שהם יהיו ראויים לשימוש ולמגורים.

רומן ברונפמן: גברת צימרמן, אתם מצאתם בית שלא ראוי בשלב זה?

שרה צימרמן: לא שאינו ניתן לתיקון.

שרה צימרמן: לא.

שרה צימרמן: עשינו פסק זמן.

שרה צימרמן: הוועדה אמרה לא ולא, זה כסף ציבורי ואני גם לא אקח זאת על עצמי, שבסופו של דבר מישהו יבוא ויגיד שזאת זריקת כסף.

שרה צימרמן: אמרנו, נעשה עוד פעם בדיקה, למרות שקיבלתי המון טלפונים של עולים, שמבקשים להמשיך כי זה נעצר.

שרה צימרמן: סקרנו עוד פעם את הפרוייקטים שהיו לנו בתכנית על ידי אגף תכנון והנגשה.

שרה צימרמן: עשינו תכנית עבודה של התיקונים והשיפוצים שנדרשים.

שרה צימרמן: אני מבקשת שיוסקה מנור, שהוא מנהל אגף תכנון והנדסה ייתן את התמונה.

יוסי מנור: אנחנו בדקנו 10 אתרים עד עכשיו.

יוסי מנור: בחלק מהם כבר הושלמה הבדיקה ובחלק מהם, אנחנו עדין באמצע הסקר.

יוסי מנור: הסקר בודק בית בית, לראות מה המצב שלו ומה צריך כדי להביאו למצב תקין לחלוטין.

יוסי מנור: המגמה, מבחינה הנדסית, שיהיה תקין לחלוטין ולא כמו שהגדרת קודם, טלאי על גבי טלאי אלא מהיום והלאה, שזה יהיה המצב.

יוסי מנור: כמו שגברת צימרמן אמרה, ישנם אתרים שונים.

יוסי מנור: יש אתרים שבהם יש בעיות קטנות, שאנחנו רואים אותן בכל בית בן 15.

יוסי מנור: מדובר בבעיות של תיקונים קלים, בעיות אחזקה מאשר בעיות מהותיות במקור, אבל היתה כאן החלטה ואני קיבלתי את הנתון, שגם בדברים האלה נטפל, למרות שבבתים אחרים בעל הבית מטפל בדברים האלה.

יוסי מנור: ישנם אתרים שיש בהם בעיות קשות יותר, חלקן תיקוניות חלקן ביצועיות.

רומן ברונפמן: האם אתה יכול לעבור ממילים כלליות למילים יותר מפורטות.

רומן ברונפמן: לקרוא לדברים בשמם.

רומן ברונפמן: להגיד בכמה בתים מדובר?

רומן ברונפמן: באילו שכונות מדובר?

רומן ברונפמן: בכמה פרוייקטים?

רומן ברונפמן: אנחנו שבעים ועייפים מהמלים הריקות.

יוסי מנור: אני אעבור על הפירוט: אופקים – שכונת פולירון.

יוסי מנור: יש שם 65 יחידות שעשינו בהן סקר.

יוסי מנור: המצב יחסית טוב, בערך 10,000 שקל בממוצע ליחידת דיור.

יוסי מנור: יש לנו עוד כמה בדיקות הנדסיות לוודא את הפתרון המועדף וזה ייצא לביצוע.

יוסי מנור: אופקים - שכונת מרבל, בדקנו והמצב קצת יותר קשה אבל לא קריטי.

יוסי מנור: יש כבר החלטה לצאת לביצוע.

יוסי מנור: שם מדובר על 130 יחידות.

יוסי מנור: לא בכולם יש אותה בעיה.

יוסי מנור: אני מעריך 30 אלף שקל ליחידת דיור בממוצע.

יוסי מנור: ניתנה הוראה לצאת למכרז לביצוע.

יוסי מנור: אופקים, שכונת שרביב - יש לנו 100 יחידות בסדר גודל של בין 40 ל-50 אלף שקל שיפוצים.

יוסי מנור: ניתנה הוראה לצאת למכרז ולבצע את העבודה.

יוסי מנור: אופקים, שכונת תע"ש – שכונה בעייתית ביותר.

יוסי מנור: נעשה פיילוט על שתי יחידות דיור.

יוסי מנור: שם יש בעיה קשה ופתרנו אותה.

יוסי מנור: יש שם בעיה עם הרצפה בעיקר.

יוסי מנור: היא ויברציונית וכתוצאה מזה היו השלכות על הקירות ועל הריצוף והיתה בעיה של ביוב שנזל מתחת לבית והבית כולו, היו לו בעיות של עובש.

רומן ברונפמן: כמה יחידות כאלה יש?

יוסי מנור: יש שם 90 יחידות.

רומן ברונפמן: מה ההערכה הכוללת?

יוסי מנור: כרגע מדובר ב-100 עד 130 אלף שקל.

יוסי מנור: שם אנחנו צריכים לעשות כמה בדיקות.

יוסי מנור: עדין לא הוצאנו את זה לביצוע, אנחנו חייבים לבדוק כמה דברים כי זו עלות גבוהה.

יוסי מנור: הפתרון ההנדסי גם הוא בבדיקה כרגע.

יוסי מנור: נעשה פיילוט מוצלח.

יוסי מנור: התוצאה טובה מאוד ואנחנו בודקים את העלויות ואת האופטימום של הפתרון.

יוסי מנור: יש לנו שתי שכונות בערד.

יוסי מנור: אני קורא לפי היצרנים, חברת ערה וחברת הכשרת הישוב.

יוסי מנור: יש לנו 120 יחידות בחברת ערה.

יוסי מנור: אנחנו בתחילת הסקר וקשה לי לדעת מה העלויות.

יוסי מנור: רומן ברונפמן: כשאתם עושים סקר אתם נכנסים בית בית?

יוסי מנור: כן.

רומן ברונפמן: נאמר לנו לפני חודשיים בוועדה, שאי אפשר להיכנס בית בית, כל עוד לא נכנסנו לתוך התיקון.

רומן ברונפמן: זאת אומרת, שאנחנו נשפץ, נפתח הכל - -

דובר: אף אחד לא אמר את זה.

יוסי מנור: נכנסים לבתים ואם בית אחד סגור, אנחנו עושים ממוצע.

יוסי מנור: בערד יש 120 יחידות של חברת ערה.

יוסי מנור: אין לנו עוד נתונים אבל זה בסקר כרגע.

רומן ברונפמן: כמה אתה מעריך את העלויות שם?

יוסי מנור: הייתי שם בבתים ואני מעריך כ-15 אלף שקל יחידת דיור.

יוסי מנור: בערד, הכשרת הישוב, 120 יחידות, אני מעריך באותו סדר גודל.

יוסי מנור: גם שם זה עדין בסקר.

יוסי מנור: יש לנו שכונה נוספת בבאר שבע, נחל עשן, יש 190 יחידות ויש שם בעיה הנדסית חמורה.

יוסי מנור: דווקא שם אלה בתים קונבנציונליים, תוצרת הארץ, בנייה מאיטונג, אבל יש שם תקלה ואנחנו בודקים את הפתרון ההנדסי.

יוסי מנור: יש סדקים בבטון.

רומן ברונפמן: בעיה טקטונית.

יוסי מנור: בדיוק.

יוסי מנור: אני מעריך את הפרוייקט בסביבות 3.3 מיליון על 190 יחידות.

יוסי מנור: יש בתים שמצבם חמור יותר ויש בתים שכמעט ואין בעיה.

יוסי מנור: זה משתנה, זה לא משהו אחיד.

יוסי מנור: יש לנו בבאר שבע בנחל בקע שתי שכונות, האחת די.

יוסי מנור: אל .

יוסי מנור: טי והשניה מליבו.

יוסי מנור: גם שם, אנחנו נמצאים בשלב של סקר.

יוסי מנור: יש לי הערכה מאוד ראשונית.

יוסי מנור: בדי.

יוסי מנור: אל.

יוסי מנור: טי 256 יחידות.

יוסי מנור: אנחנו מעריכים בסביבות ה-8 אלף שקל ליחידה.

קולט אביטל: מה אפשר לעשות ב-8 אלפי שקלים?

רומן ברונפמן: אנחנו שומעים בכל שנה דיווח ממשרד ממשלתי.

רומן ברונפמן: אפשר לראות את זה כחיוב ואפשר לראות את זה כשלילה.

יוסי מנור: שכונה נוספת בנחל בקע, שכונת מליבו, בטיפול של עמידר, 104 יחידות.

יוסי מנור: אנחנו מעריכים כ-3 מיליון בערך.

יוסי מנור: יש שם בעיות של תיקוני מעטפת, דלתות, בעיקר בעיות בציפויים.

רומן ברונפמן: 30 אלף שקל פר יחידה?

יוסי מנור: 25 אלף שקל, זאת הערכה מאוד ראשונית כי אנחנו באמצע הסקר.

יוסי מנור: אלה השכונות הבעייתיות.

רומן ברונפמן: מה יש בנתיבות?

יוסי מנור: לא בדקנו בנתיבות.

רומן ברונפמן: זאת אומרת, אם אני יכול לסכם את השלב הזה, אתם נכנסתם לשלושה מקומות: לאופקים, לערד ולבאר שבע.

רומן ברונפמן: מה שאתה מדווח כרגע זה אחרי סקר ראשוני וראיה כללית של מה שניתן לעשות.

רומן ברונפמן: מתי אתם מתכוונים לבצע את התיקונים האלה?

יוסי מנור: ארבעה מכרזים ראשונים יוצאים כרגע.

יוסי מנור: היתר, אנחנו בבדיקה.

יוסי מנור: שאלות.

שמוליק דוד: רציתי להגיד כמה עובדות לגבי נחל בקע.

שמוליק דוד: אתם מדברים על 256 יחידות בהיקף של 8000 שקל ליחידה.

שמוליק דוד: זה היקף מאוד מינימאלי.

שמוליק דוד: אתם מדברים על 104 יחידות בהיקף השקעה גדול בלבד.

שמוליק דוד: אם אני מבין נכון, הסקר שהתבצע כמו שקיבלתי תיאורים מאוד מפורטים מאנשים שהיו שם, התבצע ברמה ויזואלית בלבד.

שמוליק דוד: לא היתה בכלל בדיקה של נושא התשתיות, למרות שנשלחו מכתבים מהשרה לכל הדרגים הרלוונטיים, שמדברים על צורך של בדיקת התשתיות.

שמוליק דוד: מדובר על כך מאוד במפורט.

רומן ברונפמן: למה אתה מתכוון בתשתיות?

שמוליק דוד: אני מתכוון לזה שיש שם זרימת מים תת קרקעית וסיבות אחרות בנחל בקע ספציפית, שבגללן הבתים קורסים.

שמוליק דוד: התשתית שלהם מאוד מינימאלית.

שמוליק דוד: היסוד שלהם מאוד מינמאלי ולכן, הקירות קורסים אתם הצנרות קורסות והביובים קורסים אתם הגגות קורסים וכולי.

רומן ברונפמן: יש לך כתובת ספציפית שאתה יכול להעביר למשרד השיכון?

שמוליק דוד: אני רוצה לציין, שהעברנו 104 תלונות קונקרטיות לעמידר ועד הרגע הזה לא קיבלנו תשובה עניינית.

שמוליק דוד: אבל מעבר לזה, אני רוצה לומר שהועברו שאלות מאוד קונקרטיות לגבי הערכת עלויות.

שמוליק דוד: למה אין בסקר הזה נתונים כלכלים?

שמוליק דוד: למה אין פרטים אחרים ואין לנו תשובות.

שרה צימרמן: ראשית, אנחנו לא יודעים מה זה ה-104 תלונות של עמידר.

שרה צימרמן: דבר שני, הביקור טרם היה.

שרה צימרמן: אז אם יש בעיה של תשתיות שלא נבדקה במסגרת הזו, היא תיבדק.

רומן ברונפמן: אבל כרגע דווחנו שבבאר שבע כן היה סקר.

שרה צימרמן: היה סקר ברמה המחוזית והוא נגמר.

שרה צימרמן: ברמה היותר גבוהה, טרם בוצע.

רומן ברונפמן: מר מנור, באילו ערים היית באופן ישיר?

יוסי מנור: אופקים, ערד ובאר שבע.

רומן ברונפמן: אז כן היית בבאר שבע או לא היית בבאר שבע?

יוסי מנור: בנחל בקע עוד לא היינו.

יוסי מנור: נעשה כרגע סקר ראשוני.

יוסי מנור: נתתי אומדן ראשוני.

יוסי מנור: הייתי בנחל עשן בבאר שבע.

נדז'דה טטרנקו: רציתי להגיד, שאנחנו היינו בפגישה עם משרד השיכון, עם גברת שולמית שפיגל שיושבת כאן וקיבלתי תשובה ישירה, שאין יחסים בין הבניה ובין המצב ברחוב.

נדז'דה טטרנקו: זה מה שאמרתי מהתחלה, שאין טעם לעשות סקר בלי התייחסות לדברים האלה.

יוסי מנור: אנחנו נתייחס.

נדז'דה טטרנקו: אבל זה אחרי כל הפגישות, כל המכתבים, כל הדיבורים.

נדז'דה טטרנקו: אי אפשר ככה.

נדז'דה טטרנקו: אתם מבזבזים כסף.

שולמית שפיגל: אני רוצה להבהיר: המבנים שבנחל עשן, היה להם מזל במידה מסוימת.

שולמית שפיגל: הם כולם על כלונסאות עמוקות מתחת לוודאיות שיש שם.

שולמית שפיגל: זה מה שהציל את הבתים.

שולמית שפיגל: נכון, ב-5 רחובות בתוך שכונה של נחל עשן יש בעיה גיאולוגית, שהיא בעיה של ואדיות משנות ה-80 הרחוקות.

שולמית שפיגל: משרד השיכון טיפל ב-3 רחובות מתוך 5 בהיקף של 5 מיליון שקל, שזה היה תקציב מאוגד.

שולמית שפיגל: שרה נתנה לזה יד, טיפלנו בכל התשתיות כולל תשתיות בחצרות של הבתים.

שולמית שפיגל: פתחנו בעומק של כמעט מטר מתחת לתשתית הכי עמוקה, החלפנו את הקרקע.

שולמית שפיגל: מעל זה, עשינו מזרון של 2 מטר של מצעים מהודקים ועל כל זה יושב המבנה של הכביש.

רומן ברונפמן: זה שאיפת מי תהום?

שולמית שפיגל: לא, זה ערוצים שעובדים מתחת לעבודות עפר של 10 מטר עומק.

שולמית שפיגל: אין מה לעשות.

שולמית שפיגל: הם פוגעים ביציבות הקרקע ופוגעים בחלקיקים הקטנים.

שמוליק דוד: וגם שם טיפלתם רק ב-3 מתוך 5 רחובות.

שולמית שפיגל: היה לנו תקציב של 5 מיליון שקל וזה מה שבוצע.

שולמית שפיגל: אני חוזרת: בתקציב הזה נכנסנו לתוך החצרות, ממש מתחת לבתים.

שולמית שפיגל: חפרנו 60 סנטימטר מתחת לכל היסוד של הבית, כי המערכות של הבית היו מנותקות.

שולמית שפיגל: הקרקע משכה את המערכות למטה.

שולמית שפיגל: החזרנו אותם בחומרים חדישים, בריתוך.

שולמית שפיגל: העניין של התשתיות מתחת לבתים האלה שוקם.

שולמית שפיגל: נשארו שני רחובות.

שולמית שפיגל: אנחנו צועקים ודופקים בכל הדלתות, אנחנו צריכים עוד 2.5 מיליון שקל, כדי לעשות את אותו דבר בשני הרחובות האלה.

שולמית שפיגל: זה בנחל בקע.

שולמית שפיגל: לגבי הבתים: הבתים עצמם, יש להם בעיה משלהם.

שולמית שפיגל: בסוג אחד של הבתים יש בעיה של יציבות של רצפות, למרות שהבית כולו על כלונסאות, הרצפה היא רצפת עץ תלויה.

שולמית שפיגל: צריך לתת לה יציבות בדיוק כמו שנתנו בבתים דומים.

שולמית שפיגל: יש לנו פתרון קונסטרוקטיבי לזה, כדי שאנחנו נייצב את זה.

שולמית שפיגל: יש לזה תכנון ואנחנו יכולים להיעזר באותה תכנית או שאנחנו נתכנן את זה מחדש.

שולמית שפיגל: זה לא משנה.

שולמית שפיגל: זו בעיה דומה ברצפה עצמה.

שולמית שפיגל: אין בעיית יסודות לבית.

שולמית שפיגל: אין סדקים קונסטרוקטיביים ואין שקיעה בבתים.

שולמית שפיגל: יש סדיקה ידועה בבית שעומד 15 שנה.

שולמית שפיגל: לגבי השיפוץ העיקרי, כרגע נכנסנו ל-85% מהבתים עם המפקח של משרד השיכון ועם המפקח של עמידר.

שולמית שפיגל: כל הבעיות שניתן לראות אותן בעין, נכון, ראינו אותם בעין.

שולמית שפיגל: מה שלא עשינו כרגע זה בדיקות גיאולוגיות בחצרות, למרות שעל חלק מהם אנחנו יודעים.

שולמית שפיגל: מאז שפתחנו את הרחובות ליד, ראינו את כל החתך.

שולמית שפיגל: הבדיקות פחות נחוצות עכשיו כי זו אותה תופעה שחוזרת על עצמה.

רומן ברונפמן: אז מה נשאר לעשות?

רומן ברונפמן: 2 מתוך חמישה רחובות?

שולמית פוגל: כן והשיפוצים בתוך הבתים עצמם.

שולמית פוגל: כל מה שלא שייך לבעיה הגיאולוגית אלא שייך לבתים עצמם, אלה רצפות עץ שקיימות בסוג אחד של הבתים ובגלל זה, אפשר לראות שמיליון ומאתיים זה אומדן אחד מול 2 מיליון שלוש מאוד זה אומדן שני.

שולמית פוגל: ההפרש זה בדיוק טיפול ברצפות, כי זה עולה כסף.

שולמית פוגל: כל היתר, זה שיפוצים שצריכים לעשות.

רומן ברונפמן: מר מנור, בשלושת המקומות האלה, כמה אתה מעריך בסך הכל?

רומן ברונפמן: אני מדבר על אופקים, ערד ובאר שבע, את כל הפרוייקטים שמנית.

רומן ברונפמן: יש לכם את הסכך הכל?

יוסי מנור: לא, עוד לא עשיתי את הסך הכל.

רומן ברונפמן: לא סיקרן אותך?

יוסי מנור: סיקרן אותנו אבל ברגע שאני אדע את הפתרון ההנדסי - -

שרה צימרמן: אני יכולה לעזור לך בתשובה לשאלה הזאת: הבדיקות מראות שגם ה-37.5 לא יספיקו.

שרה צימרמן: מה גם, שהדירות בשכירות של עמידר לא הובאו בחשבון של ה-37.5.

קולט אביטל: מה זאת אומרת, גם הן צריכות שיפוץ?

שרה צימרמן: כן.

שרה צימרמן: לגבי הפרוייקטים האלה, צריך להילחם על התקציב.

רומן ברונפמן: באיזה סדר עדיפות אתם תלכו?

שרה צימרמן: אנחנו הולכים בסדר עדיפות של מה שמוכן, כי אנשים מחכים.

שרה צימרמן: לפי מה שמוכן.

שרה צימרמן: איפה שיש מכרזים, אנחנו מתחילים.

רומן ברונפמן: אני מבקש בשלב זה את הרשימה, שתועבר לוועדה.

יבגני: אני גר בנחל בקע כבר 10 שנים.

יבגני: בשכונת נחל בקע שיכון ופיתוח השקיע מיליונים על מיליונים.

יבגני: לרחובות, לשיפוצים קוסמטיים.

יבגני: היה.

יבגני: אבל זה לא פתרון, רבותיי.

יבגני: פתרון מאוד פשוט, מאוד הגיוני להגיד כאן, בוועדה, חבר'ה טעינו.

יבגני: בנינו את שכונת נחל בקע במקום הלא נכון.

יבגני: רחוק מהעיר, קרוב לרמת חובב, בלי פיתוח.

יבגני: בלי תחבורה ובלי כלום.

יבגני: זרקנו לשם כמו לגטו עולים חדשים.

יבגני: 99% עולים חדשים גרים שם בלי פתרונות.

יבגני: השכבה הכי חלשה שנמצאת כאן, בארץ, זה העולים החדשים.

יבגני: עד שהם יעמדו על הרגלים, עד שהם ימצאו איזה שהוא פתרון, יעבור ים של זמן.

יבגני: ואנחנו, נשפץ להם את הבתים.

יבגני: כל שנה אני אשפץ את הבית שלי.

יבגני: התקרה שלו כמו קשת.

יבגני: קשה לי, אני כל הזמן מפחד שהתקרה הזאת תיפול על ילדיי.

יבגני: יש לי ברוך השם שלושה ילדים.

יבגני: דבר שני, תסתכלו על המבוגרים שלנו, ההורים שלנו.

יבגני: תסתכלו עליהם.

יבגני: הם בקושי יכולים להרים את הרגל כדי להיכנס לדירה.

יבגני: ההפרש בין הרצפה לכניסה לדירה בין 25 ל-35 סנטימטר.

יבגני: בדקתי באופן אישי.

יבגני: תסתכלו על הקירות.

יבגני: הם נפתחים.

יבגני: זה דבר הכי פשוט שיש.

יבגני: אתה לוקח מסמר 100 מילימטר ודופק אותו פנימה עד שהוא יתפוס משהו.

יבגני: עברה שנה והכל נפתח מחדש.

יבגני: אתה מחליף ריצפה, כי זה התנפח מהמים וכל מיני דברים, בעוד שנה - -

רומן ברונפמן: יבגני, סליחה שאני מפסיק אותך.

רומן ברונפמן: אם היתה לך אפשרות, מה היית מציע?

יבגני: אני מציע דבר מאוד פשוט: במקום להשקיע ים של כסף לשיפוצים, לתת את הכסף לאנשים.

יבגני: כל אחד יחליט מה שהוא עושה.

יבגני: מוריד את הקירות ובונה קירות חדשים, מה שעשו אנשים חכמים.

יבגני: אסור להוריד את הבית.

יבגני: הם קיבלו אישור לתוספת בניה, הם בנו את הבית ועשו מסגרת חדשה מאבן ומבפנים, הורידו את הבית הישן שהיה כל כך מסוכן, באישור.

יבגני: יש אנשים שקיבלו קנסות על הורדת הבית הישן, מהעץ ומהגבס.

יבגני: אם חס וחלילה שמת סככה מבד, רשת, מעל 80% שיהיה לך צל, 4.5 אלף שקל תקבל קנס.

רומן ברונפמן: תודה רבה יבגני.

סרגי קריקסט: אני שמעתי פה על התיקונים, 8000 שקל עבור בית ששיכון ופיתוח שילם בזמנו רק עבור עבודות מדידה, כולל צילומים בשטח, 5.5 אלף שקל לבית.

סרגי קריקסט: חוץ מזה, זה שאתם נכנסתם לתוך הבית ועשיתם חפירה, זה עלה לשיכון ופתוח 28 אלף שקל.

סרגי קריקסט: לא הגעתם עוד לתיקון.

סרגי קריקסט: הנה, בבקשה, יש מסמכים ששיכון ופיתוח עשה תיקון לבית.

סרגי קריקסט: זה שאתם עשיתם בדיקה שנכנסתם לתוך הבית, זו כבר עלות, מבלי לגעת בתיקון.

רומן ברונפמן: זה בית ספציפי?

סרגי קריקסט: זה הבית שמשרד השיכון עשה בו תיקון.

סרגי קריקסט: הוא עשה בדיקה, בחבל התענכים.

סרגי קריקסט: אני לא יודע למה בכלל לא מדברים על הישובים האלה.

סרגי קריקסט: אנחנו כאילו לא שייכים לבניה הזאת.

סרגי קריקסט: משרד השיכון עשה בדיקה ואמר, שכל הבעיות שנמצאות בבית אחד, נמצאות בכל שאר הבתים.

סרגי קריקסט: עלות תיקון הבית היא 179 אלף שקל.

סרגי קריקסט: בסופו של דבר, הם הגיעו לסכומים של 400 אלף שקל, עבור חפירה ופינוי הדיירים.

רומן ברונפמן: אני התייחסתי לזה.

רומן ברונפמן: כמה בתים כאלה יש בחבל?

סרגי קריקסט: בסביבות 50 בתים.

סרגי קריקסט: אנחנו גרים שם כבר 10 שנים.

סרגי קריקסט: לא היה אף אחד ממשרד השיכון.

סרגי קריקסט: רק בית אחד שופץ.

סרגי קריקסט: אנחנו דרשנו שיעשו תיקונים ולא הסכימו.

יפים: כנראה שהוא מטעה את האנשים.

יפים: הבית הזה, ששופץ לא מרצון, הוא הגיש תביעה משפטית.

יפים: היה פסק דין והגשתי לך קלסר שלם.

יפים: יש פסק דין ועם פסק דין לא מתווכחים.

רומן ברונפמן: אבל את היודע למה הוא סיפר את זה, יפים?

רומן ברונפמן: מר מנור יוכל להסביר לך למה הוא סיפר את זה.

רומן ברונפמן: זה לא חשוב.

יפים: הוא דיבר על חפירה מתחת לבית.

יפים: בתור אדם שגר שם, אני לא יודע.

יפים: מ-154 יחידות דיור יש לנו 148 תביעות משפטיות.

יפים: ברגע שיש תביעה, זה עניין של בית המשפט.

יפים: אז אני רוצה להגיד לכם שבתביעה הזאת הכריח בית המשפט לתקן.

יפים: בכל היתר, 147 תביעות משפטיות, לא היה מדובר.

יפים: אנשים לבד לא רצו תיקונים ודרך אגב, הסכום שקיבלו לפי פסק הדין הוא בין 70 אלף שקל ליחידה או 100 אלף שקל לשתי יחידות.

יפים: אני בדקתי לפני חודש, לפי בקשה של הלשכה המשפטית שלנו, האם מי שקיבל כסף עשה משהו.

יפים: נתתי דוח ללשכה המשפטית שלנו, שאולי 5% עשו משהו.

יפים: כל היתר, הבית בסדר וקיבלו את הכסף ולא עשו שום דבר.

יפים: לא חפרו, ולא גילו יסודות.

יפים: הבית הזה היה המקרה הכי קשה.

רומן ברונפמן: בסדר גמור.

רומן ברונפמן: אני רוצה להבין, 148 זה אחרי הפסיקה?

רומן ברונפמן: זה עוד בהליך משפטי?

יפים: לא, נשארה עוד קבוצה של 12 אנשים.

יפים: 130 בערך כבר קיבלו.

יפים: הכל הסתיים.

יפים: שילמנו פיצויים.

יפים: דרך אגב, בכל פסק דין כתוב שבזה מסתיים כל הטענות כלפי - -

רומן ברונפמן: זה ברור.

סרגי קריקסט: 100 אלף שקל שאנשים קיבלו פיצוים לתקן, אני פינתי לקבלנים.

סרגי קריקסט: פחות מ-50 אלף שקל לא עולה טרקטור כדי להיכנס לחצר.

סרגי קריקסט: אז איך אני יכול?

יפים: זה החלטות של בית המשפט, לא שלי.

מרדכי אסור: אני מנתיבות, שכונה שבכלל לא דיברתם עליה.

רומן ברונפמן: אתה שמעת ששאלתי לגבי נתיבות וקיבלתי תשובה שהם עוד לא הגיעו לנתיבות.

מרדכי אסור: אבל לא דיברתם על הדבר הכי חשוב, שזה כמו לקחת רגל, להוריד לה את העצם ואני רוצה לראות שהבשר ימשיך לעמוד.

מרדכי אסור: זו הדוגמה.

מרדכי אסור: בבית שלי השקעתי 100 אלף שקל על מנת להחליף את כל המעטפת בבית.

מרדכי אסור: אני והילדים שלי עשינו את העבודה.

מרדכי אסור: תסתכלו על העץ ששוקל 100 גרם, דבר שצריך לשקול 6,7 קילוגרמים.

מרדכי אסור: העץ חלול, כולו אכול מתולעת, טרמיטים.

מרדכי אסור: הוא ריק.

מרדכי אסור: יום אחד הילדים ישנו בבית ועם רוח קצת חזקה, הבית יקרוס על כל המשפחה ויהיה אסון.

מרדכי אסור: הקורות ריקות.

מרדכי אסור: אתם יכולים להציץ, יש פה צילומים של הבית שלי, הכל תולעים, טרמיטים.

מרדכי אסור: אז איזו קוסמטיקה אפשר לעשות לבית כזה מבחוץ?

שרה צימרמן: תגיד לי, פנית אלינו פעם?

מרדכי אסור: אני פניתי.

מרדכי אסור: יש לכם הערכת שמאי שלי.

מרדכי אסור: נתתי לכם זמן תגובה ולא התייחסתם.

מרדכי אסור: אני פניתי לשיכון ופיתוח באר שבע.

מרדכי אסור: שלחתי להם מכתב רשום לתגובה וגם לא התייחסו.

קולט אביטל: תודה רבה.

מרינה סולודקין: אני חושבת שאנחנו בישיבה הרביעית בנושא הזה של בניה קלה.

מרינה סולודקין: הפרשה מאוד קשה.

מרינה סולודקין: אני מבינה שהמאמצים שלנו מביאים משהו, כי כמו ששמענו עכשיו יש בדיקות, יש הערכה של המצב לא בכל האזורים, אבל ברובם.

מרינה סולודקין: יש שלושה פתרונות.

מרינה סולודקין: זה נשמע רציני, אבל אני חושבת שאחרי כל הישיבה הזאת היום, צריכים לעשות ישיבת עבודה של חברי הכנסת ולחשוב איך אנחנו ממשיכים בנושא הזה.

מרינה סולודקין: הנטייה שלי היא שבדיור הזה, בעוד 10 שנים, לא יישאר שום דבר.

מרינה סולודקין: גם אחרי השיפוצים.

מרינה סולודקין: אנחנו צריכים לחשוב לטווח ארוך.

קולט אביטל: אנחנו מדברים על זה כל הזמן וזה בדיוק העניין.

מרדכי אסור: כשאנחנו פונים למשכנתאות ופיתוח, אין לנו ביטוח.

רומן ברונפמן: מתי פנית לשיכון ופיתוח?

מרדכי אסור: עברו כבר 4 שנים ו-5 שנים מאז שהתכתבתי אתם.

מרדכי אסור: אני אביא לכם את ההעתק, רשום, במסירה אישית.

רומן ברונפמן: אדוני, תעביר לנו העתק של של כל הפניות שלך לשיכון ופיתוח של באר שבע ומשרד השיכון.

רומן ברונפמן: מר מנור, אני רוצה תשובה להערה של חברת הכנסת סולודקין, כי זו מטריד אותנו כל הזמן.

רומן ברונפמן: אנחנו חושבים שכל הפתרון הזה, שהיה פתרון מאולץ, לא יחזיק מעמד.

רומן ברונפמן: בסופו של דבר אנחנו נחזור לשולחן הזה, לא אנחנו אלא אלה שיבואו אחרינו ונבכה על חלב שנשפך.

רומן ברונפמן: זה ייגמר באסון.

קולט אביטל: אנחנו חוזרים ומדגישים ואומרים שזה בזבוז כספים.

יוסי מנור: אני רוצה לתת תשובה לגבי נחל בקע, שזה מקום רחוק: אנחנו מתכננים עכשיו 3000 יחידות דיור וזה עוד מעט יהיה במרכז העיר.

יוסי מנור: תבנה שם שכונה.

רומן ברונפמן: אל אותן ואדיות?

יוסי מנור: כן, אם טיפול נכון.

יוסי מנור: המבנים האלה, בדקנו אותם והייתי אישית בכל השכונות האלה יחד עם המומחים של משרד הבינוי והשיכון, גם אנשי קונסטרוקציה וגם אנשים אדריכלות וגמר.

יוסי מנור: בדקנו אחד אחד והשאלה הזאת עלתה אצלנו, האם באמת הפתרונות שאנחנו עושים עכשיו הם לאורך שנים ולא ל-15 שנה וגם לא ל-20 שנה.

יוסי מנור: שקלנו בכל שכונה ושכונה.

יוסי מנור: אני מוכרח להגיד, שאם תעשה את החשבון, הבתים הם בסדר.

יוסי מנור: יש להם פה ושם תיקונים קלים.

יוסי מנור: אני מוכרח לציין כאן, שהליקויים לא אחידים בכל השכונה.

יוסי מנור: כשאני אומר 65 יחידות, בחלק מהבתים זה יותר ובחלק לא.

יוסי מנור: זה נובע הרבה מאוד מהאחזקה.

יוסי מנור: לפעמים יש איזו נזילה מאיזה ברז.

יוסי מנור: אם מתקנים את זה מיד, אין שום נזק.

יוסי מנור: יש מקומות שפשוט לא תקנו והבית נהרס.

רומן ברונפמן: אז תענה על השאלה המהותית, מה יקרה בעוד 10 שנים?

יוסי מנור: לאחר שנבצע את התיקונים האלה וגם את התיקונים העיקריים יותר שציינתי קודם, בהחלט, הבתים האלה כמו כל בית, עם קיים ל-50 שנה.

יוסי מנור: זה לא בזבוז כסף ויש להם קיים.

יוסי מנור: כמובן שצריכים אחזקה קצת יותר מבית רגיל.

יוסי מנור: בית מעץ צריך אחזקה קצת יותר אינטנסיבית.

רומן ברונפמן: זו הפעם הראשונה שאתה נחשף לבעיות האלה?

יוסי מנור: לא, אני טיפלתי בבניה של חלק מהבתים האלה בשנות ה-90.

רומן ברונפמן: אתה לא מצאת שום בית, שום שכונה, שום פרוייקט, שום טיפוס שהוא בעיניך באמת לא ראוי למגורים ואתה חושב בלבך, אנחנו נשפץ, אבל בעוד 5 שנים זה יחזור?

רומן ברונפמן: לא מצאת כזה דבר?

יוסי מנור: זה לא.

יוסי מנור: כל מה שאנחנו נשפץ יהיה רואי למגורים למשך 50 שנה.

יוסי מנור: היתה לי שאלה באחד האתרים אם באמת כדאי לשפץ בסכום כזה גבוה והגענו למסקנה שכן.

יוסי מנור: כדאי.

לידיה זילברשטיין: אני צריכה להגיד שכל הנציגים ממשרד השיכון ומשיכון ופיתוח ממשיכים לבלבל את המוח לכולם.

לידיה זילברשטיין: למה?

לידיה זילברשטיין: (מדברת ברוסית)

רומן ברונפמן: אנחנו לא יכולים להקריא ולשמוע תרגום.

רומן ברונפמן: תגידי בקצרה את הדברים.

רומן ברונפמן: אני אתרגם את זה לאנשי משרד השיכון וננסה לשמוע את התשובה.

רומן ברונפמן: לידיה אומרת שהיא אדריכלית במקצועה והתחושה שלה וההערכה שלה בהיכרות עם המצב בנגב היא שהדיור הוא זמני ולא דיור קבע.

רומן ברונפמן: הליקויים התגלו כבר לפני 11 שנה, זה לא דבר חדש והם ממשיכים לתפוס תאוצה.

רומן ברונפמן: כשראיתי את מה שמר אסור הביא, אני מתחזק בתחושה הזאת וזה מה שמטריד אותי.

רומן ברונפמן: אתה לא פוחד אדוני, שבאחד מהימים יהיה פשוט אסון ומשפחה תיקבר באחד הבתים האלה?

יוסי מנור: אולי יש בית מיוחד ששם נתגלו הרבה פגמים.

דוברת: זה כל השכונה ככה.

דוברת: אותו מצב בכל הבתים.

יוסי מנור: זה לא יקרה.

יוסי מנור: אין עניין של סכנה כאן, אין.

יוסי מנור: זו לא הבעיה.

יוסי מנור: יש בעיה של ליקויים קלים בחלון או ברצפה או רטיבות, אבל זו לא בעיה של סכנה.

נדז'דה טטרנקו: היו מקרים בנחל בקע, על מה אתה מדבר?

יפים: אולי כדאי לכם לקחת מומחה.

יפים: לידיה אדריכלית וכל הכבוד לה.

יפים: יש אדריכלות ויש מומחים לזה.

יפים: לפי התגובות שלה, לפי החומר שהיא לא יודעת לקרוא, אני מאוד מצטער.

יפים: אבל לדעתי, למה שאתם לא תיקחו מומחה ניטראלי, שלא קשור לעמותה ותקבלו פעם אחת דוח אמיתי.

רומן ברונפמן: אני חושב שיש טעם בהצעה שלך.

רומן ברונפמן: אנחנו נעשה את זה.

קולט אביטל: אני מצטערת שזו ישיבה חמישית, שישית, שביעית, אני לא יכולה לזכור, שמסתיימת בלי מסקנות מאוד ברורות.

קולט אביטל: מצד אחד, אנחנו רוצים לברך על זה שלפחות התחלנו לקבל תמונה אמיתית יותר ממשרד השיכון על מה שקורה בשטח, ועל זה אנחנו רוצים לברך כי לפחות אנחנו יודעים פחות או יותר מה הממדים.

קולט אביטל: אנחנו לא יכולים לקבל פתרונות זמניים קוסמטיים, שלדעתנו לא יועילו אלא במקומות שזה אפשרי.

קולט אביטל: במקומות שהבעיה קטנה – ניחא.

קולט אביטל: אבל במקומות שבהם היסודות רקובים או שהקורות רקובות וכל פתרון זמני יהיה רק זמני, זה דבר שאנחנו לא יכולים לקבל אותו.

קולט אביטל: אנחנו חוזרים על הקביעה שלנו שזה בלתי קביל.

קולט אביטל: זה רק מצער אותי, שאנחנו צריכים לחזור על זה כל כך הרבה פעמים ואנחנו אלה שצריכים לקרוא תגר על כל המערכת בזמן שנדמה לי שמשרד השיכון עצמו היה צריך להיות מעוניין ולהגיד: זה כן, זה לא, זה אפשר לפתור וזה אי אפשר לפתור ובואו נחשוב יחד.

קולט אביטל: לכן, אנחנו נצטרך להתכנס בינינו ולהחליט על איזה דרך משפטית ללכת, אם לא תהיה התקדמות מהותית בעניין הזה.

רומן ברונפמן: אני חושב שזה ממצה.

רומן ברונפמן: אני מקווה שמשרד השיכון ימשיך עם הפעילות ויתחיל איפה שהוא בטוח בנחיצות השיפוצים.

רומן ברונפמן: אנחנו נחכה למינוי השר החדש ונצטרך להכניס אותו לתמונה.

רומן ברונפמן: תודה רבה.